CELEX: 62018CA0022
Language: el
Date: 2019-06-13 00:00:00
Title: Υπόθεση C-22/18: Απόφαση του Δικαστηρίου (τρίτο τμήμα) της 13ης Ιουνίου 2019 [αίτηση του Amtsgericht Darmstadt (Γερμανία) για την έκδοση προδικαστικής αποφάσεως] — TopFit e.V., Daniele Biffi κατά Deutscher Leichtathletikverband e.V. (Προδικαστική παραπομπή — Ιθαγένεια της Ένωσης — Άρθρα 18, 21 και 165 ΣΛΕΕ — Κανονισμός αθλητικής ομοσπονδίας — Συμμετοχή, σε εθνικό πρωτάθλημα κράτους μέλους, ερασιτέχνη αθλητή που έχει την ιθαγένεια άλλου κράτους μέλους — Διαφορετική μεταχείριση λόγω ιθαγένειας — Περιορισμός της ελεύθερης κυκλοφορίας)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/10
            
         
      Απόφαση του Δικαστηρίου (τρίτο τμήμα) της 13ης Ιουνίου 2019 [αίτηση του Amtsgericht Darmstadt (Γερμανία) για την έκδοση προδικαστικής αποφάσεως] — TopFit e.V., Daniele Biffi κατά Deutscher Leichtathletikverband e.V.
      (Υπόθεση C-22/18) (1)
      
      (Προδικαστική παραπομπή - Ιθαγένεια της Ένωσης - Άρθρα 18, 21 και 165 ΣΛΕΕ - Κανονισμός αθλητικής ομοσπονδίας - Συμμετοχή, σε εθνικό πρωτάθλημα κράτους μέλους, ερασιτέχνη αθλητή που έχει την ιθαγένεια άλλου κράτους μέλους - Διαφορετική μεταχείριση λόγω ιθαγένειας - Περιορισμός της ελεύθερης κυκλοφορίας)
      (2019/C 263/11)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Darmstadt
      
         Διάδικοι στην υπόθεση της κύριας δίκης
      
      TopFit e.V., Daniele Biffi
      κατά
      Deutscher Leichtathletikverband e.V.
      
         Διατακτικό
      
      Τα άρθρα 18, 21 και 165 ΣΛΕΕ έχουν την έννοια ότι αντιτίθενται σε κανονιστική ρύθμιση εθνικής αθλητικής ομοσπονδίας, όπως η επίμαχη στην υπόθεση της κύριας δίκης, κατά την οποία πολίτης της Ευρωπαϊκής Ένωσης που είναι υπήκοος άλλου κράτους μέλους και διαμένει για διάστημα πολλών ετών στο έδαφος του κράτους μέλους όπου εδρεύει η ομοσπονδία αυτή, συμμετέχοντας ερασιτεχνικά σε αγώνες δρόμου στην κατηγορία των αθλητών μεγαλύτερης ηλικίας, δεν μπορεί να συμμετάσχει στα εθνικά πρωταθλήματα στα αγωνίσματα αυτά υπό τους ίδιους όρους με τους ημεδαπούς ή μπορεί να συμμετάσχει μόνον «εκτός συναγωνισμού» ή «άνευ συναγωνισμού», χωρίς να δικαιούται να λάβει μέρος στον τελικό και χωρίς να μπορεί να αποκτήσει τον τίτλο του εθνικού πρωταθλητή, εκτός εάν η κανονιστική αυτή ρύθμιση δικαιολογείται από λόγους αντικειμενικούς και ανάλογους προς τον θεμιτώς επιδιωκόμενο σκοπό, πράγμα το οποίο εναπόκειται στο αιτούν δικαστήριο να εξακριβώσει.
      
         (1)  ΕΕ C 123 της 9.4.2018.